section_heading: Životopis
paragraph_text: Nakon kliškog, postao je bosanski sandžak-beg, od 1574. do 1580. godine. I tada je organizirao pljačkaške i osvajačke pohode na Hrvatsku. Broj pohoda prelazi nekoliko desetaka. Počeo je s osvajanjem hrvatskih krajeva između Une i Kupe i u porječju rijeke Gline. Pohod je bio uspješan. Pobijedio je kod Budačkog 1575. godine. Osvojio je bitne hrvatske utvrde i gradove: utvrdu Bijelu Stijenu 1575., 1576. Bužim i Cazin, 1577. Kladušu, Ostrožac i Zrin. Na kratko je 1578. zaposjeo Drežnik Grad. Nakon duge opsade i Gvozdansko. To je upravo onaj prostor koji se najviše usjekao u središnju Hrvatsku u smjeru Karlovca koji je za obranu odmah zatim podignut. U hrvatskim rukama ostao je u pozadini još samo Bihać s okolicom.